

**Valsts informācijas un komunikācijas tehnoloģiju pārvaldības vadītāju forums**

27.11.2024. sanāksmes protokols

Valsts informācijas un komunikācijas tehnoloģiju (turpmāk - IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta direktors;

Foruma loceklis, pārstāvot telekomunikāciju pārvaldības jomu:

**Agnese Zariņa** – Satiksmes ministrijas Sakaru departamenta direktora vietniece. Elektronisko sakaru un pasta nodaļas vadītāja.

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Kaspars Āboliņš** – Iekšlietu ministrijas valsts sekretāra vietnieks;

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas valsts sekretāra vietniece administratīvajos jautājumos;

**Daiga Holma** – Klimata un enerģētikas ministrijas attīstības vadītāja;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Guntars Krasovskis** – Latvijas Pašvaldību savienības padomnieks;

**Edgars Liepiņš** – Aizsardzības ministrijas Informācijas un komunikācijas tehnoloģiju departamenta direktors;

**Jānis Mucenieks** – Satiksmes ministrijas Administratīvā departamenta Dokumentu un elektroniskās pārvaldes nodaļas vadītājs;

**Alvils Pierhurovičs** – Ekonomikas ministrijas Informācijas tehnoloģiju departamenta direktors;

**Guna Puce** – Tieslietu ministrijas Informācijas tehnoloģiju pakalpojumu pārvaldības procesu vadītāja;

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Edgars Cīrulis** – Valsts reģionālās attīstības aģentūras direktora vietnieks elektroniskās pārvaldes jautājumos;

**Āris Dzērvāns** – Iekšlietu ministrijas Informācijas centra priekšnieks;

**Armands Magone** – Kultūras informācijas sistēmu centra direktors;

**Norberts Tālers** – Centrālās statistikas pārvaldes priekšnieka vietnieks.

Pieaicināto dalībnieku saraksts:

**Jānis Krakops -** VARAM Valsts pakalpojumu un datu pārvaldības departamenta Datu pārvaldības nodaļas vadītājs;

**Raitis Misa -** VARAM PPD Informācijas un komunikācijas tehnoloģiju pārvaldības procesu vadītājs;

**Guntis Ieviņš** - VARAM VIKTAD Informācijas un komunikācijas tehnoloģiju pārvaldības un arhitektūras nodaļas vadītājs;

**Rūta Pirta -** Rīgas Tehniskās universitātes pārstāve;

**Madara Petrova -** VARAM PPD koordinatore;

**Līga Lindenbauma -** Valsts kancelejas projekta vadītāja.

Forumā nepiedalās:

**Edgars Kiukucāns** –Aizsardzības ministrijas Kiberdrošības politikas departamenta direktors;

**Aldis Apsītis** – Valsts kancelejas Informācijas tehnoloģiju departamenta vadītājs;

**Aiga Balode** – Veselības ministrijas valsts sekretāra vietniece digitalizācijas un pārmaiņu vadības jautājumos;

**Inguna Kampāne** – Izglītības un zinātnes ministrijas Informācijas tehnoloģiju departamenta direktore;

**Rihards Kancēvičs** – Zemkopības ministrijas Administratīvā departamenta direktors;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

**Jevgeņijs Ugorenko** –Saeimas Administrācijas informācijas un komunikācijas tehnoloģiju direktora vietnieks;

**Uldis Zariņš** – Kultūras ministrijas valsts sekretāra vietnieks kultūrpolitikas jautājumos;

**Evijs Taube** – valsts akciju sabiedrības “Latvijas Valsts radio un televīzijas centrs” valdes loceklis.

Kopumā Forumā klātienē un attālināti piedalījās ~ 150 dalībnieki.

Forumu vada: G.Ozols

Protokolē: A.Jēkabsone

Vieta: klātienē, Rīgā, Peldu ielā 25, 4. stāvs, kā arī attālināti videotiešsaistē, ieraksts pieejams šeit:

**G.Ozols** atklāj Forumu un informē par darba kārtību.

**1.**

**Inovāciju laboratorijas piedāvājums valsts pārvaldes digitālās transformācijas projektu sagatavotājiem un potenciāliem īstenotājiem**

*L. Lindenbauma (Valsts kanceleja)*

Prezentācija – datne: 2024-11-27-inlab-varam.pdf

Pieņemt zināšanai sniegto prezentāciju.

**2.**

**Valsts mēroga arhitektūras principi un četru “horizontālo” jomu arhitektūru izstrādes gaita**

*L.Linabergs, J. Krakops, R. Misa, G. Ieviņš, R. Pirta (VARAM)*

Foruma dalībniekiem tiek atgādināts par 16.07.2024. Digitālās modernizācijas tematiskās komitejas sēdē atbalstīto pieeju Eiropas Savienības kohēzijas politikas programmas 2021.–2027.gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” ieviešanas procesam, atbalstītajiem ārkārtas prioritātes projektiem un definēto horizontālo un nozaru attīstības jomu arhitektūru izstrādes termiņiem. Detalizētāka informācijas pieejama šeit: <https://www.mk.gov.lv/lv/digitalas-modernizacijas-tematiska-komiteja>. Tiek sniegta informācija par Digitālās modernizācijas tematiskās komitejas lēmumu izpildes gaitu, t.sk. četru “horizontālo” jomu mērķarhitektūras aprakstu izstrādi.

Atbildot uz jautājumu par informācijas sistēmu reģistrēšanu sistēmā VIRSIS:

Saskaņā ar 2024. gada 6. februāra Ministru kabineta noteikumu Nr. 89 “Valsts informācijas resursu, sistēmu un sadarbspējas informācijas sistēmas noteikumi” 1. punktu (“1. Noteikumi nosaka Valsts informācijas resursu, sistēmu un sadarbspējas informācijas sistēmas pārzini, tajā iekļaujamās informācijas apjomu, reģistrēšanas, izmantošanas un apstrādes kārtību, kā arī valsts informācijas sistēmu vai institūcijas informācijas sistēmu (turpmāk – informācijas sistēma) darbībai nepieciešamo informācijas un komunikācijas tehnoloģiju resursu un pakalpojumu pārvaldības kārtību.”), kur institūciju informācijas sistēma šo noteikumu kontekstā ir informācijas sistēma, kas attiecīgi nozīmē, ka arī šī informācijas sistēma ir jāreģistrē sistēmā VIRSIS (sk. VIRSIS noteikumu punktu Nr.21).

Foruma dalībniekiem atkārtoti tiek prezentēts Datu pārvaldības un koplietošanas jomas mērķarhitektūras koncepts. Foruma dalībnieki tiek informēti par starpiestāžu iesaisti Datu pārvaldības un koplietošanas jomas mērķarhitektūras precizēšanas un kopīgas izpratnes radīšanas par attiecīgās arhitektūras tvērumu procesā. VARAM informē foruma dalībniekus par Datu pārvaldības un koplietošanas jomas mērķarhitektūras pieņemšanu un attiecīgu paziņošanu ievietojot to VARAM tīmekļa vietnē līdz 09.12.2024. Papildus informācijai foruma dalībniekiem protokola pielikumā VARAM apstiprinātā Datu pārvaldības un koplietošanas jomas mērķarhitektūra, kas tiks publicēta VARAM tīmekļa vietnē.

*Prezentācijas datne: VARAM\_Dati\_IKT\_forums.pptx;*

*Dokumenta datne: DPKMA\_V1.docx*

VARAM publicēs mērķarhitektūras apraksta versiju VARAM tīmekļa vietnes IKT arhitektūras sadaļā <https://www.varam.gov.lv/lv/valsts-parvaldes-jomu-domenu-arhitekturas>, tai iegūstot vadlīniju statusu, kas ir ņemamas vērā saskaņojot turpmākās jomu mērķarhitektūras un IKT risinājumu attīstības aktivitāšu aprakstus.

Tiek pieņemta zināšanai informācija par 3 “horizontālo” jomu mērķarhitektūru aprakstu izstrādes gaitu, kā arī par arhitektūras principiem un nozaru jomu (domēnu) arhitektūru saskaņošanas procesu.

*Datne: VARAM\_pakalpojumi\_IKT\_forums. pptx, datne: Infra kiber jomas arhitekt 25.11.2024.pptx, datne: VARAM\_IKT vaditaju forums.pptx*

**3. Dažādi**

*U. Bisenieks (VARAM)* ***Par E-adresi***

Informē, ka E-adresē tiek plānota saziņas paplašināšana, nodrošinot saziņas funkcionalitāti starp komersantu un komersantu vai iedzīvotāju un komersantu. Ar 01.01.2025. stājas spēkā grozījumi Grāmatvedības likumā, kas paredz elektronisko rēķinu apriti starp piegādātāju un valsts iestādi, preces vai pakalpojuma saņēmēju. Savukārt ar 01.01.2026. elektroniskā rēķinu aprite nodrošināma starp privātpersonām.

*L. Linabergs (VARAM)* ***Par valsts datu apstrādes mākoņa MK noteikumu tvērumu un prasību interpretāciju***

Informē, ka šobrīd saskaņošanā ir Valsts datu apstrādes mākoņa noteikumu (24-TA-1050) projekts, kas noteiks vienveidīgu un nepārprotamu regulējuma ietvaru valsts pārvaldes iestāžu savstarpējai sadarbībai tām valsts pārvaldes iestādēm, kuras ekonomisku, valsts drošības iestāžu noteiktu vai sistēmu sadarbspējas apsvērumu vadītu iemeslu dēļ ir izvēlējušās konkrēto datu apstrādes vajadzību apmierināšanai neizmantot komerciālus ārpakalpojumus, bet tā vietā izmantot valsts pārvaldes iekšējos koplietošanas pakalpojumus. Noteikumi neattiecas uz privātpersonu, kurai nav deleģēts valsts pārvaldes uzdevums un tie neierobežo valsts pārvaldes institūciju tiesības izmantot komerciālus IKT infrastruktūras (t.sk. mākoņdatošanas) pakalpojumus.

Foruma priekšsēdētājs Gatis Ozols

Protokoliste Agnese Jēkabsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU